# พระมหาคณาจารย์จีนธรรมสมาธิวัตร (เย็นเต็ก)
พระมหาคณาจารย์จีนธรรมสมาธิวัตร (เย็นเต็ก) (สำเนียงจีนกลางออกเสียงว่า "เหรินเต๋อ") เป็นพระภิกษุนิกายมหายาน ชาวไทยเชื้อสายจีนกวางตุ้ง เจ้าคณะใหญ่คณะสงฆ์จีนนิกายแห่งประเทศไทย รูปที่ 7 ประธานคณะกรรมการสงฆ์จีนนิกาย เจ้าอาวาสวัดโพธิ์แมนคุณาราม ปฐมบูรพาจารย์วัดหมื่นพุทธเมตตาคุณาราม และวัดพุทธคุณ

 ประวัติ 
พระมหาคณาจารย์จีนธรรมสมาธิวัตร ท่านมีนามเดิมว่า วีระ โพธิชาญประเสริฐ เป็นชาวจังหวัดกาญจนบุรี เกิดปี พ.ศ. 2479 เป็นบุตรของนายเกียดและนางตวน แซ่ตั้งประวัติและผลงานหลวงพ่อ , วัดโพธิ์แมนคุณาราม

วันที่ 7 พฤษภาคม พ.ศ. 2500 ท่านได้เข้าบรรพชาอุปสมบทที่วัดโพธิ์เย็น (สังกัดจีนนิกาย) อำเภอท่ามะกา จังหวัดกาญจนบุรี โดยพระมหาคณาจารย์จีนธรรมสมาธิวัตร (โพธิ์แจ้ง) เป็นพระอุปัชฌาย์ ได้รับฉายาทางธรรมว่า เย็นเต็ก หลังอุปสมบทได้ศึกษาปฏิบัติธรรมกับพระอุปัชฌาย์ และช่วยเหลือท่านสร้างวัดโพธิ์แมนคุณารามจนสำเร็จ เมื่อพระอุปัชฌาย์มรณภาพในปี พ.ศ. 2529 ท่านได้รับตำแหน่งเจ้าอาวาสสืบต่อมา

พระมหาคณาจารย์จีนธรรมสมาธิวัตร ถึงแก่มรณภาพด้วยอาการสงบ ณ โรงพยาบาลศิริราชปิยมหาราชการุณย์ วันพฤหัสบดี ที่ 30 มีนาคม พ.ศ. 2566 เวลา 10 นาฬิกา 50 นาที  สิริอายุ 87 ปี พรรษา 65

ตำแหน่งบริหารการปกครอง
thumb|300px|พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานโกศโถ เป็นเกียรติยศแก่ศพพระมหาคณาจารย์จีนธรรมสมาธิวัตร (เย็นเต็ก) ประดิษฐาน ณ วัดโพธิ์แมนคุณาราม กรุงเทพฯ
 พ.ศ. 2511 เป็นรองเจ้าอาวาสวัดโพธิ์แมนคุณาราม
 พ.ศ. 2512 เป็นพระอุปัชฌาย์
 พ.ศ. 2513 เป็นผู้ช่วยปลัดซ้ายจีนนิกาย
 พ.ศ. 2516 เป็นกรรมการสงฆ์จีนนิกาย
 พ.ศ. 2521 เป็นรองประธานคณะกรรมการสงฆ์จีนนิกายและเลขานุการเจ้าคณะใหญ่จีนนิกาย
 พ.ศ. 2525 เป็นรองเจ้าคณะใหญ่จีนนิกาย
 พ.ศ. 2529 ปฏิบัติหน้าที่แทนเจ้าคณะใหญ่จีนนิกาย
 พ.ศ. 2529 ปฏิบัติหน้าที่แทนเจ้าอาวาสวัดโพธิ์แมนคุณาราม
 พ.ศ. 2530 เป็นเจ้าคณะใหญ่จีนนิกาย
 พ.ศ. 2530 เป็นประธานคณะกรรมการสงฆ์จีนนิกาย
 พ.ศ. 2530 เป็นเจ้าอาวาสวัดโพธิ์แมนคุณาราม
 พ.ศ. 2540 เป็นผู้รักษาการแทนเจ้าอาวาสวัดหมื่นพุทธเมตตาคุณาราม

 สมณศักดิ์ 
 พ.ศ. 2511 ได้รับแต่งตั้งเป็นหลวงจีนวินัยธร (เย็นเต็ก) คณานุกรมในพระคณาจารย์จีนธรรมสมาธิวัตร (โพธิ์แจ้ง)
 พ.ศ. 2513 ได้รับพระราชทานสัญญาบัตรตั้งสมณศักดิ์เป็น หลวงจีนธรรมรักษ์จีนประจิต ผู้ช่วยปลัดซ้ายราชกิจจานุเบกษา, แจ้งความสำนักนายกรัฐมนตรี เรื่องพระราชทานสัญญาบัตรตั้งสมณศักดิ์บรรพชิตจีนนิกาย, ฉบับพิเศษ, เล่ม 87 ตอนที่ 122, 31 ธันวาคม 2513, หน้า 24
 พ.ศ. 2525 ได้รับพระราชทานสัญญาบัตรตั้งสมณศักดิ์เป็น พระอาจารย์จีนธรรมคณาธิการ ไพศาลสมณกิจราชกิจจานุเบกษา, แจ้งความสำนักนายกรัฐมนตรี เรื่องพระราชทานสัญญาบัตรตั้งสมณศักดิ์บรรพชิตจีนนิกาย, ฉบับพิเศษ, เล่ม 99 ตอนที่ 184, 17 ธันวาคม 2525, หน้า 37 ตั้งคณานุกรมได้ 3 รูป (เสมอพระราชาคณะชั้นสามัญ)
 พ.ศ. 2530 ได้รับพระราชทานสัญญาบัตรตั้งสมณศักดิ์เป็น พระคณาจารย์จีนธรรมสมาธิวัตร พุทธบริษัทจีนเนตา ตั้งคณานุกรมได้ 5 รูปราชกิจจานุเบกษา, ประกาศสำนักนายกรัฐมนตรี เรื่องพระราชทานสัญญาบัตรตั้งสมณศักดิ์บรรพชิตจีนนิกาย, ฉบับพิเศษ, เล่ม 104 ตอนที่ 253, 5 ธันวาคม 2530, หน้า 62 (เสมอพระราชาคณะชั้นเทพ)
 พ.ศ. 2535 ได้รับพระราชทานสัญญาบัตรตั้งสมณศักดิ์เป็น พระคณาจารย์จีนธรรมสมาธิวัตร พุทธบริษัทจีนวิเนตา สาธุชนธรรมประสิทธิ์ บรมนริศรานุวัตร ตั้งคณานุกรมได้ 5 รูปราชกิจจานุเบกษา, ประกาศสำนักนายกรัฐมนตรี เรื่องพระราชทานสัญญาบัตรตั้งสมณศักดิ์บรรพชิตจีนนิกาย, ฉบับพิเศษ, เล่ม 109 ตอนที่ 155, 5 ธันวาคม 2535, หน้า 64 (เสมอพระราชาคณะชั้นเทพพิเศษ)
 พ.ศ. 2539 ได้รับพระราชทานสัญญาบัตรตั้งสมณศักดิ์เป็น พระคณาจารย์จีนธรรมสมาธิวัตร พุทธบริษัทจีนพิเนต วิเทศธรรมประสิทธิ์ บรมนริศรานุวัตร ตั้งคณานุกรมได้ 6 รูปราชกิจจานุเบกษา, ประกาศสำนักนายกรัฐมนตรี เรื่องพระราชทานสัญญาบัตรตั้งสมณศักดิ์บรรพชิตจีนนิกาย, เล่ม 113 ตอนที่ 23 ข, 5 ธันวาคม 2539, หน้า 68 (เสมอพระราชาคณะชั้นธรรม)
 พ.ศ. 2542 - ได้รับพระราชทานสัญญาบัตรเลื่อนสมณศักดิ์เป็น พระมหาคณาจารย์จีนธรรมสมาธิวัตร พุทธบริษัทจีนพิเนต วิเทศธรรมประสาท นวกิจพิลาสประยุกต์ ทำนุกจีนประชาวิสิฐ มีคณานุศักดิ์ตั้งคณานุกรมได้ 6 รูปราชกิจจานุเบกษา, ประกาศสำนักนายกรัฐมนตรี เรื่องพระราชทานสัญญาบัตรตั้งสมณศักดิ์บรรพชิตจีนนิกาย, เล่ม 116 ตอนที่ 23 ข, 27 ธันวาคม 2542, หน้า 55 (เสมอพระราชาคณะชั้นธรรมพิเศษ)